ป้าอายุ76ปีค่ะ มีอาการถ่ายเหลวเป็นน้ำ ไม่มีอาการปวดท้อง แต่จะถ่ายก็ต่อเมื่อทานอะไรเข้าไปสักพักต้องเข้าห้องน้ำแล้วถ่ายเหลวเป็นน้ำ แต่ถ้ายังไม่ได้ทานอะไรก็ไม่ถ่ายค่ะ มีอาการได้เกือบๆ2สัปดาห์แล้วค่ะ ซื้อยาไดเซนโตมาให้ทานแล้วก็ยังไม่หายคะ อ่อ สองสามวันก่อนป้าบอกว่ามีอาการร้อนคอบางครั้งแน่นหน้าอก รึว่าจะเป็นกรดไหลย้อนคะ อยากทราบจะเป็นอะไรร้ายแรงมั้ยคะ คือป้ายังไม่ยอมไปหาค่ะ บอกเดี๋ยวก็หาย แล้วพอมีแนวทางรักษาอย่างไรบ้าง ขอบค่ะ
สวัสดีค่ะ อาการถ่ายอุจจาระเป็นน้ำหรือท้องเสีย หากเป็นยังไม่เกิน 2 สัปดาห์ ถือเป็นอาการท้องเสียแบบเฉียบพลัน ซึ่งมักเกิดจากอาหารเป็นพิษ หรือ ลำไส้อักเสบแบบเฉียบพลับ สาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรียหากเป็นมา 2 สัปดาห์แล้ว แนะนำให้ทานยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin) เพื่อให้อาการหายเร็วขึ้น แต่ต้องไม่แพ้ยาเหล่านี้ โดยทานต่อเนื่อง 3-5 วัน หากอาการไม่ดีขึ้น หรือเป็นรวมนานเกิน 2 สัปดาห์ ก็ควรไปพบแพทย์เื่อหาสาเหตุอื่นๆ เช่น เกิดจากการติดเชื้อราหรือพยาธิในลำไส้ เกิดจากผลข้างเคียงของการทานยาบางชนิด เช่น ยาแก้ปวด ยาปฏิชีวนะ ยารักษาโรคเกาต์ เป็นต้น เป็นโรคตับอ่อนอักเสบเรื้อรัง ลำไส้แปรปรวน เป้นต้นส่วนการดูแลด้านอื่นๆ ในเบื้องต้น ได้แก่ พยายามดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร พยายามเลือกทานอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก แลหลีกเลี่ยงอาหารรสจัด เพราะจะยิ่งทำให้ถ่ายมากขึ้นสำหรับอาการร้อนคอและแน่นหน้าอก อาจเป็นอาการของโรคกรดไหลย้อนได้ ซึ่งมักทำให้เกิดอาการแสบร้อนจากช่วงอกไปจนถึงลิ้นปี่ มีน้ำรสเปรี้ยวหรือขมไหลย้อนขึ้นมาในปากและคอ หรือเรอแล้วมีรสเปรี้ยว มีอาการเจ็บคอ แสบคอ ระคายเคืองคอ คลื่นไส้ เป็นต้น นอกจากนี้ อาจเกิดจากการทานยาหรืออาหารเสริมที่เป็นแคปซูลต่างๆ แล้วไม่ดื่มน้ำตาม หรือดื่มน้ำน้อย ก็อาจทำให้เกิดอาการดังกล่าวได้ นอกจากนี้ อาจเกิดจากโรคหลอดเลือดหัวใจตีบก็ได้ แต่จะมีอาการเกิดขึ้นแบบฉับพลันขณะที่ออกแรงใช้กำลัง อาการแน่นหรือเจ็บหน้าอกจะเป็นมาก จนต้องหยุดการทำงานและนั่งพัก และมักมีอาการเหนื่อยร่วมด้วยดังนั้น หากอาการต่างๆ ที่เป็นอยู่ไม่ดีขึ้น ก็ควรไปพบแพทย์เพื่อตรวจค่ะ